turjo4nis/wikipedia-bn-dump-20250701 huggingface dataset:
গ্যালিসিয় লাল গরু

গ্যালিসিয় লাল গরু (স্প্যানিশ: রুবিবা গ্যাল্লেগা, গ্যালিসিয়ঃ রুবিবা গ্যালেগা) একটি উর্বর গরু জাতি যার আদিভূমি গ্যালিসিয়া, উত্তর স্পেন। রঙের উপর ভিত্তি করেও একে নামকরণ করা হয়। এর চামড়ার রঙ ক্রিম থেকে সোনালী লাল পর্যন্ত হয়।

গ্যালিসিয় বা গ্যালিথিয় লাল গরু প্রাথমিক ভাবে মাংসের জন্য পালন করা হয়। তবে ঐতিহ্যবাহী টেটিল্লা পনির উৎপাদনে এইল লাল গরুর দুধ ব্যবহার করা হয়। ১৯৩৩ সাল থেকে প্রজননের জন্য গ্যালিসিয় গরুর ব্যবহারের দাপ্তরিক নথি পাওয়া যায়। ১৯০০ সাল থেকে সিমমেনটাল, ব্রাউন সুইস, সাউথ ডেভনস ইত্যাদি জাতের গরুর সাথে গ্যালিসিয় লাল গরুর সংকরন ঘটিয়ে উন্নত জাতের হাইব্রিড গরু উৎপাদন করা হচ্ছে।

চিত্রমালা

তথ্যসূত্র

বহিঃসংযোগ
স্প্যানিশ ভাষায় গ্যালিথিয়া গরুর উপর লিখিত তথ্য পাওয়া যাবেঃ
 ACRUGA 
 Asociación Nacional de Criadores de Gando Vacún Selecto de Raza Rubia Galega. Catálogo de sementales de raza Rubia Gallega 2013-2014
 Datos xerais  e datos morfolóxicos  na web do Ministerio de Agricultura, Alimentación e Medio Ambiente de España 
 Programa de Mejora de la Raza Rubia Gallega (অক্টোবর ২০১১)  
 Ficha da rubia galega en Raza Nostra  মাদ্রিদ

গরু
ইউরোপের গরু
গরুর প্রজনন
স্পেনের গরু
ইরমানদাদেস দা ফালা

ইরমানদাদেস দা ফালা (ভাষার ভ্রাতৃত্ত্ব) একটি গ্যালিসিয় জাতীয়তাবাদী প্রতিষ্ঠান। সংগঠনটি ১৯১৯ থেকে ১৯৩৬ সাল পর্যন্ত টিকে ছিলো। এটা গ্যালিসিয়ার প্রথম কোন রাজনৈতিক প্রতিষ্ঠান যারা শুধুমাত্র গ্যালিসিয় ভাষা ব্যবহার করত।

প্রেক্ষাপট 
১৯১৫ সালে মাদ্রিদে বসবাসরত গ্যালিসিয় লেখক অরেলিয়ো রিবালতা গ্যালিসিয় ভাষা রক্ষার ডাক দেন। ১৯১৫ সালের ৫ জানুয়ারি এন্টন ভিলার পন্টে লা ভজ ডে গ্যালিসিয়া পত্রিকায় লীগ অফ ফ্রেন্ডস অফ দ্যা গ্যালিসিয় ল্যাংগুয়েজ (গ্যালিসিয় ভাষা বন্ধুদের লীগ) প্রতিষ্ঠার জন্য প্রচারণা শুরু করেন। ১৯১৬ সালের মার্চ মাসে তিনি গ্যালিসিয়ান ন্যাশনালিজমঃ আওয়ার রিজিওন্যাল এফারমেশান প্রকাশ করেন। এখানে তিনি গ্যালিসিয় ভাষার সংরক্ষণ, ঐতিহ্য এবং ব্যবহার তুলে ধরেন।

বিভিন্ন মতাদর্শের রাজনীতিবিদগণ প্রস্তাবটি গ্রহণ করেন। এদের মধ্যে উল্লেখযোগ্য হচ্ছে এন্টন লোসাদা ডিয়েগুয়েজ।

রাজনৈতিক কর্মসূচী 
১৯১৮ সালে লুগো শহরের কনগ্রেস অধিবেশনে প্রতিষ্ঠানটির রাজনৈতি কর্মসূচী গ্রহণ করা হয়।
প্রাথমিক উদ্দেশ্যঃ
 গ্যালিসিয়ার পূর্ণ স্বশাসন
 পৌর স্বশাসন
 লীগ অফ নেশানসে গ্যালেসিয়ার অন্তর্ভুক্তি
 পর্তুগালের সাথে ফেডারেল ইউনিয়ন গঠন

গ্যালিসিয়ার জন্য লক্ষ্যঃ
 জনগণের প্রত্যক্ষ ভোটে নির্বাচিত ব্যক্তিদের গ্যালিসিয় সংসদের ক্ষমতা প্রদান।
 গ্যালিসিয় জনগণের জন্য সর্বদা ন্যায়বিচারের পাওয়ার অধিকার সংরক্ষণ।
 কেন্দ্রীয় সরকারের হস্তক্ষেপের বাইরে গ্যালিসিয়ার নিজস্ব আইন থাকবে।
 গ্যালিসিয়া এবং স্প্যানিশ গ্যালিসিয়ার দাপ্তরিক ভাষা হবে।
 নারী এবং পুরুষের সমধিকার থাকবে।
 পূর্ণ প্রাদেশিক ক্ষমতা থাকবে।

তথ্যসূত্র 

 Beramendi, X.G. and Núñez Seixas, X.M. (1996): O nacionalismo galego. A Nosa Terra, Vigo
 Beramendi, X.G. (2007): De provincia a nación. Historia do galeguismo político. Xerais, Vigo

গ্যালিসিয়ার ইতিহাস
গ্যালিসিয়ার জাতীয়তাবাদী প্রতিষ্ঠান
গালিসিয়া (স্পেন) এর ইতিহাস
হাসান তিলকরত্নে

হাসান প্রশান্ত তিলকরত্নে (; জন্ম: ১৪ জুলাই, ১৯৬৭) কলম্বোয় জন্মগ্রহণকারী সাবেক শ্রীলঙ্কান ক্রিকেটার ও বিশিষ্ট রাজনীতিবিদ। শ্রীলঙ্কা জাতীয় ক্রিকেট দলের অন্যতম সদস্য ছিলেন তিনি। এছাড়াও দলের অধিনায়কের দায়িত্ব পালন করেছেন হাসান তিলকরত্নে। দলে তিনি মূলতঃ বামহাতি ব্যাটসম্যান ছিলেন। পাশাপাশি ডানহাতে অফ ব্রেক বোলিংয়ে পারদর্শীতা দেখান। ঘরোয়া ক্রিকেটে নন্দেস্ক্রিপ্টস ক্লাবের প্রতিনিধিত্ব করেন।

প্রারম্ভিক জীবন 
কলম্বোর ডি. এস. সেনানায়েকে কলেজে অধ্যয়নকালীন ক্রিকেট খেলতে শুরু করেন। ১৯৮৬ সালে বিদ্যালয়ের ছাত্রাবস্থায় গালেতে ইংল্যান্ড বি দলের বিপক্ষে খেলার জন্য মনোনীত হন। খেলায় তিনি দূর্দান্ত সেঞ্চুরি করে দলকে পরাজয়ের হাত থেকে রক্ষা করেন।

খেলোয়াড়ী জীবন 
নভেম্বর, ১৯৮৬ তিনি তার প্রথম একদিনের আন্তর্জাতিকে অংশগ্রহণ করেন। ডিসেম্বর, ১৯৮৯ সালে শ্রীলঙ্কা ক্রিকেট দলে উইকেট-কিপার কাম ব্যাটসম্যান হিসেবে অন্তর্ভুক্ত হন। ডিসেম্বর, ১৯৯২ সাল থেকে বিশেষজ্ঞ ব্যাটসম্যান হিসেবে খেলায় অংশ নিতে শুরু করেন।

১৯৯৬ সালের ক্রিকেট বিশ্বকাপের শিরোপা বিজয়ী শ্রীলঙ্কা দলের অন্যতম সদস্য ছিলেন। কিন্তু, ১৯৯৯ সালের ক্রিকেট বিশ্বকাপের পর দল থেকে বাদ পড়েন। কিন্তু ২০০১ সালে ঘরোয়া প্রথম-শ্রেণীর ক্রিকেটে সাফল্য লাভের পর টেস্ট দলে খেলার সুযোগ পান। এছাড়াও ২০০২-০৩ মৌসুমে পুনরায় ওডিআই দলের সদস্য মনোনীত হন।

অবসর পরবর্তীকাল 
এপ্রিল, ২০০৩ সালে শ্রীলঙ্কার টেস্ট দলের অধিনায়কের পদে আসীন হন। কিন্তু এ দায়িত্ব পালনকালে ১০ টেস্টের মাত্র একটিতে জয় পায় তার দল। অস্ট্রেলিয়ার বিপক্ষে ৩-০ ব্যবধানে সিরিজ পরাজয়ের পর মে, ২০০৪ সালে পদত্যাগ করেন। এরপর তিনি আর শ্রীলঙ্কা দলে ফিরে আসেননি।

ডিসেম্বর, ২০০৪ সালে সুনামিতে আক্রান্তদেরকে ত্রাণসামগ্রী বিতরণে ক্রিকেট-এইড গঠন করা হয়। ১ ফেব্রুয়ারি, ২০০৫ তারিখে শ্রীলঙ্কান ক্রিকেট বোর্ড কর্তৃপক্ষ তাকে ক্রিকেট-এইডের নির্বাহী পরিচালক হিসেবে মনোনয়ন দেয়। কিন্তু ঐ বছরই তার বিরুদ্ধে অনিয়মের অভিযোগ বরখাস্ত করা হয়।

এরপর তিনি রাজনীতির দিকে ঝুঁকে পড়েন। ইউনাইটেড ন্যাশনাল পার্টিতে যোগ দেন ও কলম্বোর অভিসাওয়েলা নির্বাচনী এলাকায় দলের সংগঠক হিসেবে মনোনীত হন। নবনিযুক্ত সভাপতি অর্জুনা রানাতুঙ্গা’র আমন্ত্রণে শ্রীলঙ্কা ক্রিকেটের বিভিন্ন কমিটিতে অংশগ্রহণ করে ক্রিকেটের উন্নয়নে অংশ নিতে থাকেন।

মার্চ, ২০০৮ সালে মেরিলেবোন ক্রিকেট ক্লাবের সম্মানসূচক আজীবন সদস্য হিসেবে তাকে অন্তর্ভুক্ত করা হয়। মে মাসে অ্যাসোসিয়েশন অব ক্রিকেট আম্পায়ার্স এন্ড স্কোরার্স অব শ্রীলঙ্কার সভাপতি হিসেবে তাকে নিযুক্ত করা হয়। জুলাই, ২০০৮ সালে জাতীয় ক্রিকেট দলের ম্যানেজার হন তিনি। কিন্তু ক্রীড়ামন্ত্রী গামিনি লোকুজের অনুমতিবিহীন হওয়ায় তার আপত্তিতে এ নিয়োগ বাতিল হয়।

তথ্যসূত্র

বহিঃসংযোগ 

শ্রীলঙ্কান ক্রিকেটার
১৯৬৭-এ জন্ম
জীবিত ব্যক্তি
শ্রীলঙ্কার টেস্ট ক্রিকেটার
শ্রীলঙ্কার টেস্ট ক্রিকেট অধিনায়ক
শ্রীলঙ্কান উইকেট-রক্ষক
শ্রীলঙ্কার একদিনের আন্তর্জাতিক ক্রিকেটার
১৯৯২ ক্রিকেট বিশ্বকাপের ক্রিকেটার
১৯৯৬ ক্রিকেট বিশ্বকাপের ক্রিকেটার
১৯৯৯ ক্রিকেট বিশ্বকাপের ক্রিকেটার
২০০৩ ক্রিকেট বিশ্বকাপের ক্রিকেটার
বাসনাহিরা নর্থের ক্রিকেটার
নন্দেস্ক্রিপ্টস ক্রিকেট ক্লাবের ক্রিকেটার
ইউনাইটেড ন্যাশনাল পার্টির রাজনীতিবিদ
শ্রীলঙ্কান রাজনীতিবিদ
১৯৯৮ কমনওয়েলথ গেমসের ক্রিকেটার
ডি. এস. সেনানায়েকে কলেজের প্রাক্তন শিক্ষার্থী
শ্রীলঙ্কার প্রাদেশিক কাউন্সিলর
কলম্বো থেকে আগত ক্রিকেটার
দেশবন্ধু
কমনওয়েলথ গেমসে শ্রীলঙ্কার প্রতিযোগী
উইকেট-রক্ষক
রুইনাস দে সান ডোমিংগোস

রুইনাস দে সান ডোমিংগোস একটি খ্রিস্টান মিশনারী প্রতিষ্ঠান। এটি স্পেনের পোন্টেভেড্রাতে অবস্থিত। এটা একদা কনভেন্ট হিসেবে ব্যবহৃত হত। ১৮৯৫ সালে এটাকে বিয়েন দে ইন্টারেস কালচারাল হিসেবে ঘোষণা করা হয়। এটাকে বিয়েন দে ইন্টারেস কালচারাল হচ্ছে স্পেনের ঐতিহ্যবাহী স্থাপনাসমূহের নিবন্ধের একটি শ্রেনী। এর পূর্ব নাম ছিলো মনুমেন্টো ন্যাসিনাল। বর্তমানে মনুমেন্টসমূহকে এটাকে বিয়েন দে ইন্টারেস কালচারাল এর উপশ্রেনীতে শ্রেনীবদ্ধ করা হয়।

তথ্যসূত্র 

স্পেনের কনভেন্ট
ঐতিহ্যবাহী স্থাপনা
এস্টাটু ডে অটোনমিয়া ডে গ্যালিসিয়া ডে ১৯৩৬

এস্টাটু ডে অটোনমিয়া ডে গ্যালিসিয়া ডে ১৯৩৬ () হচ্ছে গ্যালিসিয়ার স্বশাসনের জন্য একটি প্রস্তাব। প্রস্তাবটি স্পেনের সংসদে উপস্থাপন করা হয়। কিন্তু স্পেনের গৃহযুদ্ধ (১৯৩৬-১৯৩৯) এবং পরবর্তীকালে জেনারেল ফ্রাঙ্কোর স্বৈরশাসনের (১৯৩৯-১৯৭৭) জন্য এটা বাস্তবায়িত হতে পারে নি। গ্যালিসিয়ান দল পার্টিদো গ্যালেগুইস্তা প্রস্তাবটি উত্তাপন করেন।

উৎস 
গ্যালিসিয়ার জাতীয়তাবাদী দল পার্টিদো গ্যালেগুইস্তা ২০ শতকের প্রথমার্ধে গ্যালিসিয়া এবং স্পেনের মধ্যকার সম্পর্ক নির্ধারণে বেশ কিছু উপায় বিবেচনায় নেয়। সেটা আঞ্চলিক সায়ত্বশাসন থেকে পূর্ণ স্বাধীনতা পর্যন্ত বিস্তৃত ছিলো। স্প্যানিশ সেকেন্ড রিপাবলিকের (১৯৩১-১৯৩৯) সময় বুদ্ধিজীবীরা যুক্ত রাজ্য নির্মাণের প্রস্তাব দেয়, যেখানে স্পেনের বিভিন্ন অঞ্চল এবং জাতিসমূহ স্বশাসন এবং বিকেন্দ্রীকরণের সুবিধা উপভোগ করতে পারবে। এই ধারণার উপর ভিত্তি করে ১৯৩১ সালে পার্টিদো গ্যালিগুইস্তা গঠিত হয় এবং পুরাতন গ্যালিসিয়বাদ এবং আধুনিক গ্যালিসিয় জাতীয়তাবাদের উপর ভিত্তি করে গ্যালিসিয় স্ট্যাটুট অব অটোনমি এর প্রচারণা শুরু হয়।

তথ্যসূত্র 

গ্যালিসিয়ার ইতিহাস
মনাস্টেরিও দে সান লরেঞ্জো দে কার্বোয়েইরো

মনাস্টেরিও দে সান লরেঞ্জো দে কার্বোয়েইরো (), বা কার্বোয়েইরো মঠ, গ্যালিসিয়ায় অবস্থিত গথিক স্থ্যাপত্যরীতিতে তৈরী রোমান সাম্রাজ্যের শেষদিকে নির্মিত একটি স্থ্যাপনা। এটি গ্যালিসিয়ার অন্যতম আকর্ষণীয় স্থান।

নির্মাণ
এটি একটি বেনেডিক্টিন মঠ, ১০ শতাব্দীতে নির্মিত হয়। ১১ থেকে ১৩ শতাব্দী পর্যন্ত মঠটি ব্যবহৃত হয়। এটা এখনো গীর্জা হিসেবে ব্যবহৃত হচ্ছে। বিংশ শতাব্দীর দ্বিতীয়ার্ধে পূনঃনির্মাণ এবং মেরামতের কাজ করা হয়।

তথ্যসূত্র

গ্যালিসিয়ার স্থাপনা
ক্লডিয়াস

ক্লডিয়াস (; ; ১ আগস্ট, খ্রিষ্টপূর্ব – ১৩ অক্টোবর, ৫৪ খ্রিষ্টাব্দ) ছিলেন ৪১ থেকে ৫৪ খ্রিষ্টাব্দ পর্যন্ত রোমান সম্রাট। তিনি ছিলেন জুলিও-ক্লডিয়ান রাজতন্ত্রের একজন সদস্য এবং চতুর্থ রোমান সম্রাট।

তিনি ছিলেন ড্রুসাস এবং এ্যান্টোনিয়া মাইনরের পুত্র। তিনিই প্রথম রোমান সম্রাট যিনি ইতালির বাইরে জন্মগ্রহণ করেন; গালের লুগডুনুমে তার জন্ম। কিশোর বয়স থেকেই শারিরীক অসুস্থতার কারণে তার পরিবার তাকে সাধারণ লোকচক্ষুর আড়ালে রাখতেন এবং ৩৭ সালে ভ্রাতুষ্পুত্র ক্যালিগুলার কনসোল পদে অধিষ্ট হওয়ার পূর্ব পর্যন্ত তা বহাল ছিলো।

বংশ তালিকা

</center>

আরও দেখুন 
 জুলিও-ক্লডিয়ান বংশ তালিকা
 ট্যাম্পেল অফ ক্লডিয়াস

পাদটীকা

তথ্যসূত্র 

 Baldwin, B. (1964). "Executions under Claudius: Seneca's Ludus de Morte Claudii". Phoenix 18 (1): 39–48. 
 Griffin, M. (1990). "Claudius in Tacitus". Classical Quarterly 40 (2): 482–501. 
 Levick, B.M. (1978). "Claudius: Antiquarian or Revolutionary?" American Journal of Philology, 99 (1): 79–105.
 Levick, Barbara (1990). Claudius. New Haven: Yale University Press.
 Leon, E.F. (1948). "The Imbecillitas of the Emperor Claudius", Transactions and Proceedings of the American Philological Association, 79  79–86.
 McAlindon, D. (1957). "Claudius and the Senators", American Journal of Philology, 78 (3):  279–286.
 Major, A. (1992). "Was He Pushed or Did He Leap? Claudius' Ascent to Power", Ancient History, 22 25–31.
 Malloch, S. J. V. (2013). The Annals of Tacitus, book 11. Cambridge University Press.
  Minaud, Gérard, Les vies de 12 femmes d'empereur romain - Devoirs, Intrigues & Voluptés, Paris, L'Harmattan, 2012, ch. 2,  La vie de Messaline, femme de Claude, p. 39–64 ; ch. 3,  La vie d'Agrippine, femme de Claude, p. 65–96. .
 Momigliano, Arnaldo (1934). Claudius: the Emperor and His Achievement Trans. W.D. Hogarth. Cambridge: W. Heffer and Sons.
 Oost, S.V. (1958). "The Career of M. Antonius Pallas", American Journal of Philology, 79 (2): 113–139.
 
 
 Ryan, F.X. (1993). "Some Observations on the Censorship of Claudius and Vitellius, AD 47–48", American Journal of Philology, 114 (4):  611–618.
 Scramuzza, Vincent (1940). The Emperor Claudius Cambridge: Harvard University Press.
 Stuart, M. (1936). "The Date of the Inscription of Claudius on the Arch of Ticinum" American Journal of Archaeology 40 (3): 314–322.
 
 
 Vessey, D.W.T.C. (1971). "Thoughts on Tacitus' Portrayal of Claudius" American Journal of Philology 92 (3) 385–409.

বহিঃসংযোগ 

প্রাচীন উৎস
 Suetonius
 Life of Claudius
 Tacitus
 Tacitus on the second half of Claudius' reign, book 11
 Tacitus on Claudius' last years, book 12
 Dio
 Cassius Dio's account of Claudius' reign, part I
 Cassius Dio's account, part II
 Josephus
 The works of Josephus
 Seneca
 The Apocolocyntosis of the Divine Claudius
 Claudius
 Claudius' Letter to the Alexandrians
 Lyons tablet
 Extract from first half of the Lyons Tablet
 Second half of the Lyons Tablet
 Tacitus' version of the Lyons Tablet speech
 Edict confirming the rights of the people of Trent. Full Latin text here.

আধুনিক জীবনী
 Biography from De Imperatoribus Romanis 
  Claudius Page
 Claudius I at BBC History

ক্লডিয়াস
খ্রিস্টপূর্ব ১০-এ জন্ম
৫৪-এ মৃত্যু
রোমান সম্রাট
১ম শতাব্দীতে খুন হওয়া রাজশাসক
পেড্রো মাডরুগা

পেড্রো আলভারেজ ডে সৌতোমেইওর, কাউন্ট অফ কামিনহা (১৪৩০-১৪৮৬ খ্রি.), পেড্রো মাডরুগা নামেই সমধিক পরিচিত, গ্যালিসিয়ার ইতিহাসে একজন উল্লেখযোগ্য চরিত্র এবং ইউরোপীয় নাইটের উৎকৃষ্ট উদাহরণ।

একটি ধারণা প্রচলিত আছে যে ক্রিস্টোফার কলম্বাস এবং পেড্রো একই ব্যক্তি। ১৪৮৬ সালে পেড্রোর মৃত্যু সংবাদ তার প্রাক্তন শত্রুর প্রচারিত গুজব বলে ধারণা করা হয়। নথি থেকে প্রাপ্ত তথ্যে জানা যায় পেড্রো ১৪৮৬ সালের পরেও জীবিত ছিলেন এবং কলম্বাসের পুত্র ও পেড্রোর পুত্র একই ব্যক্তি।

জীবনী
পেড্রো মাডরুগা ১৪৩০ খ্রিষ্টাব্দে ক্যাস্টিলের পন্টেভেড্রো নামক স্থানে জন্মগ্রহণ করেন। তার বাবার নাম ফারনান ইয়ানেজ ডে সৌতোমেইওর এবং মাতার নাম কনস্টাঙ্কা গোঙ্কালভস। তিনি ১৪৮৬ সালে ক্যাস্টিলের আলবা ডে টরমেসে মৃত্যুবরণ করেন।

তথ্যসূত্র

স্পেনীয় ব্যক্তি
গ্যালিসিয়া
১৪৮৬-এ মৃত্যু
রিভ সিস্টেমস

রিভ সিস্টেমস একটি বেসরকারি বাংলাদেশী আইপি কমিউনিকেশন সফটওয়্যার সলিউশন প্রতিষ্ঠান। এটি ২০০৩ সালে ঢাকায় প্রতিষ্ঠিত হয়েছিল এবং ২০০৮ সালে এর সদর দপ্তর সিঙ্গাপুরে স্থানান্তর করা হয়। রাশিয়া, যুক্তরাষ্ট্র, হংকং, কেনিয়া, লেবানন ও যুক্তরাজ্যে শাখাসহ প্রতিষ্ঠানটির সফটওয়্যার ডেভেলপমেন্ট সেন্টার বাংলাদেশ ও ভারতে।

বিশ্বের ৭৮টি দেশে কার্যক্রম পরিচালনা করা রিভ সিস্টেমসের মোট কর্মীসংখ্যা ৮৬০ জনেরও বেশি। প্রতিষ্ঠানটি বর্তমানে ২৬০০’রও বেশি ভিওআইপি ও টেলিকমিউনিকেশন সেবাদানকারী প্রতিষ্ঠানের সাথে কাজ করছে।

ইতিহাস

রিভ সিস্টেমস-এর যাত্রা শুরু হয় ২০০৩ সালে ঢাকায়। খিলগাঁও এলাকার একটি ছোট গ্যারেজে ৬ জন কর্মী নিয়ে এটি যাত্রা শুরু করে। পরবর্তীতে এর অফিস খিলগাঁও থেকে মধ্য বাড্ডা স্থানান্তর করা হয়, পাশাপাশি বনশ্রীতে স্থাপন করা হয় সফটওয়্যার ডেভেলপমেন্ট সেন্টার। আইপি কমিউনিকেশন ইন্ডাস্ট্রির জন্য সফটওয়্যার তৈরির লক্ষ্য নিয়ে কাজ শুরু করে পরবর্তীতে রিভ সিস্টেমস বৈশ্বিকভাবে ভিওআইপি ইন্ডাস্ট্রির অন্যতম বৃহৎ সমাধানদাতা প্রতিষ্ঠান হিসেবে প্রতিষ্ঠা পায়। ২০০৫-এ কোম্পানিটি সর্বপ্রথম ‘আইটেল বিলিং’ নামে সম্পূর্ণ অটোম্যাটেড বিলিং সলিউশন সফটওয়্যার অবমুক্ত করে।

২০০৮-এর ৩রা এপ্রিল প্রতিষ্ঠানটির সদর দপ্তর সিঙ্গাপুরে স্থানান্তর করা হয়, আর এসময় অবমুক্ত করা হয় মোবাইল ভিওআইপি সার্ভিস, যা মধ্যপ্রাচ্যের ভিওআইপি ইন্ডাস্ট্রিতে উল্লেখযোগ্য পরিবর্তন নিয়ে আসে। এর আগ পর্যন্ত সেখানকার অধিবাসীদের লং ডিস্টেন্স কল করার জন্য ঝামেলা পোহাতে হতো ও তা ছিল অনেক ব্যয় সাপেক্ষ।

রিভ সিস্টেমস ২০০৯-এর ১৪ই ডিসেম্বর ভারতে আরেকটি নতুন শাখা অফিস প্রতিষ্ঠা করে এবং এর দায়িত্ব পান সঞ্জিত চ্যাটার্জি। ২০১০ সালে রিভ সিস্টেমস ‘আইটেল সুইচ প্লাস’ নামে একটি ক্যারিয়ার গ্রেড সফটসুইচ অবমুক্ত করে, যার সঙ্গে বিলিং সলিউশন ও ইন্টার্যাসক্টিভ ভয়েস রেসপন্স সমন্বিত রাখা হয়। এছাড়াও টেলিকমিউনিকেশন ও সফটওয়্যার সমাধানদাতা প্রতিষ্ঠান হিসেবে রিভ সিস্টেমসের চূড়ান্ত ব্যবহারকারী অ্যাপ্লিকেশন, মিডলওয়্যারও ও সম্পূর্ণ পণ্য তালিকা রয়েছে।

সহযোগী প্রতিষ্ঠানসমূহ
রিভ সিস্টেমসের আরও চারটি সহযোগী প্রতিষ্ঠান রয়েছে, এগুলো হলোঃ

 ইনানী - একটি আন্তর্জাতিক ক্যারিয়ার, ২০০৬ সালের ফেব্রুয়ারিতে সিঙ্গাপুরে প্রতিষ্ঠিত।
 সংবার্ড টেলিকম লিমিটেড - একটি আইজিডব্লিউ কোম্পানি, ২০১২ সালের জুনে বাংলাদেশে প্রতিষ্ঠিত।
 লা রিভ ফ্যাশন হাউজ - ২০০৯ সালের আগস্টে বাংলাদেশে প্রতিষ্ঠিত।
 রিভ প্রোপার্টিজ - ২০১১ সালের এপ্রিলে বাংলাদেশে প্রতিষ্ঠিত।

পুরস্কার
২০১২
রেড হেরিং’স টপ হান্ড্রেড গ্লোবাল অ্যাওয়ার্ড।
রেড হেরিং’স টপ হান্ড্রেড এশিয়া অ্যাওয়ার্ড।
আইটেল মোবাইল হাইব্রিড ডায়ালারের জন্য টিএমসির পক্ষ থেকে ইন্টারনেট টেলিফোনি এক্সিলেন্স অ্যাওয়ার্ড।
গ্লোবাল টেকনোলোজি লিডার হিসেবে এনজিএন অ্যাওয়ার্ড।

২০১১
অনবদ্য আইটেল সুইচ প্লাস উদ্ভাবনের স্বীকৃতি হিসেবে ইউনিফাইড কমিউনিকেশনস এক্সিলেন্স অ্যাওয়ার্ড অর্জন।
টিএমসির কাছ থেকে আইটেল মোবাইল টপ আপের ইন্টারনেট টেলিফোনি এক্সিলেন্স অ্যাওয়ার্ড।

২০১০
আইটেল বাইট সেভার কমিউনিকেশনস সলিউশন ঘোষিত ‘প্রোডাক্ট অফ দ্যা ইয়ার’ অ্যাওয়ার্ড অর্জন।
আইটেল মোবাইল ডায়ালার এক্সপ্রেসের আইপি টেলিফোনি এক্সিলেন্স অ্যাওয়ার্ড অর্জন।
আইটেল মোবাইল কল ব্যাক ডায়ালারের ইনোভেশন টিএমসি ল্যাবস ২০১০ অ্যাওয়ার্ড অর্জন।

আরও দেখুন
 বাংলাদেশের টেলিযোগাযোগ ব্যবস্থা
 বাংলাদেশে ইন্টারনেট
 বাংলাদেশ টেলিযোগাযোগ নিয়ন্ত্রণ কমিশন

তথ্যসূত্র

বহিঃসংযোগ

 অফিসিয়াল ওয়েবসাইট

২০০৩-এ প্রতিষ্ঠিত
ইন্টারনেট কোম্পানি
বাংলাদেশী মার্কা
থিলিনা কাদম্বি

সাহান হিউয়া থিলিনা কাদম্বি (; জন্ম: ৪ জুন, ১৯৮২) কলম্বোয় জন্মগ্রহণকারী শ্রীলঙ্কার আন্তর্জাতিক ক্রিকেটার। শ্রীলঙ্কা ক্রিকেট দলের অন্যতম সদস্য তিনি। থিলিনা কাদম্বি মূলতঃ মাঝারি সারির ব্যাটসম্যান। বামহাতে ব্যাটিংয়ের পাশাপাশি ডানহাতে লেগ ব্রেক বোলিং করে থাকেন। ঘরোয়া ক্রিকেটে বাসনাহিরা নর্থ ও সিংহলিজ স্পোর্টস ক্লাবের প্রতিনিধিত্ব করছেন।

প্রারম্ভিক জীবন 
শৈশবেই তিনি তার ক্রিকেটশৈলী প্রদর্শন করে সকলের নজর কাড়েন। ১৯৯৮ থেকে ২০০১ সাল পর্যন্ত শ্রীলঙ্কার অনূর্ধ্ব-১৯ দলে খেলেন। এছাড়াও শ্রীলঙ্কা এ ক্রিকেট দলের পক্ষে দশটি প্রথম-শ্রেণীর ক্রিকেটে অংশ নিয়েছেন।

২০০৪ সালে জিম্বাবুয়ে এ দলের বিপক্ষে ৫২ রান তোলেন। দুই ছক্কা ও ১০ চারে গড়া এ ইনিংসটির পুরোটিই ছিল প্রথমবারের মতো প্রথম-শ্রেণীর ক্রিকেটে পঞ্চাশোর্ধ্ব রান।

খেলোয়াড়ী জীবন 
২৭ এপ্রিল, ২০০৪ তারিখে জিম্বাবুয়ে সফরে স্বাগতিক জিম্বাবুয়ের বিপক্ষে একদিনের আন্তর্জাতিকে অভিষেক ঘটে তার। ছয় নম্বরে ব্যাটিংয়ে নেমে চার বল মোকাবেলা করে এমলুলেকি এনকালা’র হাতে শূন্য রানে আউট হন। পরবর্তী তিন খেলায় তিনি সর্বমোট ২৩ রান তোলেন। তাসত্বেও ২০০৪ সালের এশিয়া কাপে খেলার জন্য মনোনীত হন ও তার দল শিরোপা জয় করে। কিন্তু খেলার মান নিম্নমূখী হওয়ায় ২০০৪ সালের আইসিসি চ্যাম্পিয়ন্স ট্রফিতে তার পরিবর্তে দিলহারা ফার্নান্দোকে অন্তর্ভুক্ত করা হয়।

২০০৮ সালে জিম্বাবুয়ে সফরে অন্তর্ভুক্ত হন ও গুরুত্বপূর্ণ ৪০ রান করে দলের জয়ে ভূমিকা রাখেন। এ সিরিজের পরপরই ২০০৯ সালে পাকিস্তান সফরে যান। করাচিতে অনুষ্ঠিত দ্বিতীয় ওডিআইয়ে ৫৯ রান তুলে শ্রীলঙ্কার সিরিজ জয় নিশ্চিত করেন। একই বছরে রানাসিংহে প্রেমাদাসা স্টেডিয়ামে ভারতের বিপক্ষে অপরাজিত ৯৩* রান করেন।

তথ্যসূত্র

বহিঃসংযোগ 

Dilhara Fernando named in Champions Trophy squad from Cricinfo, retrieved 1 February 2006

১৯৮২-এ জন্ম
জীবিত ব্যক্তি
শ্রীলঙ্কান ক্রিকেটার
শ্রীলঙ্কা জাতীয় ক্রিকেট দলের অধিনায়ক
শ্রীলঙ্কার একদিনের আন্তর্জাতিক ক্রিকেটার
শ্রীলঙ্কার টুয়েন্টি২০ আন্তর্জাতিক ক্রিকেটার
বাসনাহিরা নর্থের ক্রিকেটার
ব্লুমফিল্ড ক্রিকেট ও অ্যাথলেটিক ক্লাবের ক্রিকেটার
ওয়েয়াম্বার ক্রিকেটার
ইউভা ক্রিকেটার
কন্দুরাতার ক্রিকেটার
সিংহলিজ স্পোর্টস ক্লাবের ক্রিকেটার
ঢাকা বিভাগের ক্রিকেটার
ইউভা নেক্সটের ক্রিকেটার
আনন্দ কলেজের প্রাক্তন শিক্ষার্থী
আবাহনী লিমিটেডের ক্রিকেটার
প্রাইম ব্যাংক ক্রিকেট ক্লাবের ক্রিকেটার
কলম্বো থেকে আগত ক্রিকেটার
ব্যাসিলিকা দে স্যান মার্টিনো দে মন্দোনেদো

ব্যাসিলিকা দে স্যান মার্টিনো দে মন্দোনেদো (ইংরেজি: Basilica of San Martin Mondonedo) গ্যালিসিয়ার নেভী লুগো প্রদেশে অবস্থিত রোমান স্থ্যাপত্যশৈলিতে নির্মিত একটি প্রার্থণাগৃহ। বর্তমানে এটি জাদুঘর হিসেবে সর্বসাধারণের জন্য উন্মুক্ত করে দেয়া হয়েছে।

নবম শতকে নির্মিত এই ক্যাথেড্রালটিকে স্পেনের সব থেকে পুরাতন ক্যাথেড্রাল হিসেবে বিবেচনা করা হয়। ১৯৩১ সালে স্থ্যাপনা টি স্পেনের বেন দে ইন্টারেস কালচারাল এর অন্তর্ভুক্তি লাভ করে এবং ২০০৭ সালে একে বেসিলিকা শ্রেনীবদ্ধ করা হয়।  এই স্থান সম্পর্কে একটি প্রচলিত গল্প হচ্ছে বিশপ স্যান গঞ্জালো এই স্থালে জুতা দিয়ে পদাঘাত করায় অত্যাশ্চার্যগুনসম্পন্ন পানি বেরিয়ে আসে।

গ্যালারী

তথ্যসূত্র

গ্যালিসিয়া
ক্যাথেড্রাল
পাকুড়

পাকুড় একটি বৃহদাকার বৃক্ষ জাতীয় উদ্ভিদ। এটি ক্ষীরী বৃক্ষ নামেও পরিচিত, কারণ এর কচি ডাল ও পাতা ছিঁড়লে সাদা আঠা বের হয়। এর বৈজ্ঞানিক নাম Ficus rumphii (Syn: F infectoria). পাকুড় আকার আয়তনে অনেকটা বট গাছের মতোই; ঝুরিবহুল, বিস্তৃত ও বিশাল। কিন্তু পাতা দেখতে অশ্বত্থের মতো। তবে চওড়ায় কম ও লম্বা একটু বেশি। বসন্ত শেষে অশ্বত্থের মতো এদের পাতাও ঝরে যায়। চৈত্রে রক্তিম উজ্জ্বল বা তামাটে রঙের পাতা গজায়। পাতাগুলো পরে ধীরে ধীরে গাঢ় সবুজের রূপ ধারণ করে। পাকুড়ের ছাল সাধারণত অর্ধ ইঞ্চি পুরু, সবুজ আভাযুক্ত, ধূসর বর্ণ ও মসৃণ। কাঠও ধূসর রঙের। বর্ষার শেষে কমলা রঙের ফলগুলো পাকে। এই প্রজাতির মধ্যে বেশ কয়েকটা জাত আছে। এর বংশ বিস্তার পদ্ধতি বটগাছের মতো। অর্থাৎ ফুলগুলো পরাগায়নের জন্য বিশেষ জাতের পতঙ্গের উপর নির্ভরশীল এবং পাখিরা ফল খেয়ে বীজ ছড়িয়ে দেয়। এই বীজ দালানের কার্নিশ, পুরানো দালানের ফাটল ও অন্য কোন গাছের কোটরে সহজেই অঙ্কুরিত হয় এবং আশ্রয়কে গ্রাস করে। এই গাছের ছাল ও পাতা নানান রোগে ব্যবহার্য। পাতার রাসায়নিক দ্রব্যে প্রচুর পরিমাণ প্রোটিন, নাইট্রোজেন, ফসফরাস ও ক্যালসিয়াম পাওয়া যায়। পাকুড় গাছ প্রধানত গ্রামাঞ্চলেই বেশি দেখা যায়।

পাকুড় গাছ চেনার উপায়

পাকুড় গাছকে অনেক সময় অশ্বত্থ বলে বিভ্রম হয়। কারণ, পাকুড় ও অশ্বত্থ উভয়ই বিশালাকৃতির বৃক্ষ, গাছের পাতার বৈশিষ্ট্যও প্রায় একই রকম এবং গাছ দুটির বেশ কিছু প্রজাতি রয়েছে যাদের বাহ্যিক চেহারা ও বৈশিষ্ট্য প্রায় একই ধরনের। তবে কিছু বৈশিষ্ট্যের ভিত্তিতে গাছ দুটিকে আলাদাভাবে চেনা সম্ভব। যেমন- অশ্বত্থ গাছের পাতা তাম্বুলাকৃতির (পান পাতার মতো) হয়ে থাকে। এমন তাম্বুলাকৃতি ঘন-সবুজ পাতার লম্বা লেজ অন্য গাছে নেই। এ গাছের ঝুরির সংখ্যা খুবই কম অন্যদিকে পাকুড় গাছ একটি ঝুরিবহুল বৃক্ষ। অশ্বত্থের ফল পাকা অবস্থায় গাঢ় বেগুনি রঙের হয়, অন্যদিকে পাকুড় গাছের ফল পাকলে কমলা রঙ ধারণ করে।

আরো দেখুন
 অশ্বত্থ
 বট

তথ্যসূত্র 

বাংলাদেশের রক্ষিত উদ্ভিদ
ফাইকাস
ভিয়েতনামের বৃক্ষ
২০১৫ পাকিস্তান ক্রিকেট দলের শ্রীলঙ্কা সফর

পাকিস্তান ক্রিকেট দল তিনটি টেস্ট ক্রিকেট, পাঁচটি একদিনের আন্তর্জাতিক এবং দুইটি টুয়েন্টি২০ আন্তর্জাতিক খেলার জন্য শ্রীলঙ্কা সফর করে, যা জুন থেকে আগস্ট ২০১৫-এ অনুষ্ঠিত হয়।

দলীয় সদস্য

প্রস্তুতিমূলক খেলা

শ্রীলঙ্কা ক্রিকেট বোর্ড সভাপতি একাদশ ব পাকিস্তান একাদশ

টেস্ট সিরিজ

১ম টেস্ট

২য় টেস্ট

৩য় টেস্ট

ওডিআই সিরিজ

১ম ওডিআই

২য় ওডিআই

৩য় ওডিআই

৪র্থ ওডিআই

৫ম ওডিআই

টি২০আই সিরিজ

১ম টি২০আই

২য় টি২০আই

তথ্যসূত্র

বহিঃসংযোগ 
 ইএসপিএন ক্রিকইনফোয় সিরিজের প্রধান পাতা

২০১৫-এ শ্রীলঙ্কান ক্রিকেট
২০১৫-এ পাকিস্তানি ক্রিকেট
২০১৫-এ আন্তর্জাতিক ক্রিকেট প্রতিযোগিতা
পাকিস্তান ক্রিকেট দলের শ্রীলঙ্কা সফর
ডুব

ডুব অ্যালবামটি অর্ণবের তৃতীয় একক অ্যালবাম। অ্যালবামটি ২০০৮ সালের এপ্রিল মাসে প্রকাশ করা হয়। অ্যালবামটি বেঙ্গল মিউজিক কোম্পানি লিমিটেড-এর অধীনে প্রকাশিত হয়। অ্যালবামটির গানগুলো শান্তিনিকেতনে থাকা কালে রচনা করা হয়।

অ্যালবামটিতে সর্বমোট ১৪ টি গান রয়েছে।

গানের তালিকা

তথ্যসূত্র

২০০৮-এর অ্যালবাম
শায়ান চৌধুরী অর্ণবের অ্যালবাম
বাংলা ভাষার অ্যালবাম
আদিল রশিদ

আদিল উসমান রশিদ (জন্ম: ১৭ ফেব্রুয়ারি ১৯৮৮, ব্র্যাডফোর্ড, ওয়েস্ট ইয়র্কশায়ার) একজন ইংরেজ ক্রিকেটার; যিনি মূলত ইয়র্কশায়ারের হয়ে খেলে থাকেন। এর পূর্বে তিনি ইংল্যান্ড অনূর্ধ্ব-১৯ ক্রিকেট দলের হয়ে প্রতিনিধিত্ব করেছেন। ২০০৮ সালের ডিসেম্বরে ভারতের বিপক্ষে টেস্ট সিরিজে দলে অন্তর্ভুক্ত করা হয়। এরপর তিনি ওয়েস্ট ইন্ডিজ সফরের জন্য দলীয় স্কোয়াডের জায়গা হন।

বর্তমানে তিনি একজন অল-রাউন্ডার হিসেবে ইংল্যান্ড জাতীয় ক্রিকেট দলের হয়ে ডান-হাতি ব্যাটসম্যান ও লেগ স্পিন বোলার হিসেবে প্রতিনিধিত্ব করছেন। এছাড়াও তিনি প্রথম-শ্রেনীর ক্রিকেটে ৩০০ এর অধিক উইকেট লাভ করার কৃতিত্ব অর্জন করেছেন।

প্রাথমিক জীবন 
রশিদ পশ্চিম ইয়র্কশায়ারের ব্র্যাডফোর্ডে জন্মগ্রহণ করেন এবং তিনি একজন পাকিস্তানি বংশোদ্ভূত ইংল্যান্ডের নাগরিক। ইংল্যান্ডের তার সতীর্থ ক্রিকেটার মঈন আলীর মত তিনিও মিরপুরী সম্প্রদায়ের অন্তর্ভুক্ত, তার পরিবার ১৯৬৭ সালে আজাদ কাশ্মীর থেকে ইংল্যান্ডে স্থানান্তরিত হন।

অমর রশিদ এবং হারুন রশীদ নামে তার ২টি ভাই রয়েছে। তারাও ক্রিকেটের সাথে সম্পৃক্ত্।

কর্মজীবনের সেরা পারফরমেন্স 
২০১৫ এর ০৯ জুন পর্যন্ত

আন্তর্জাতিক রেকর্ডসমূহ

টেস্টে ক্রিকেটে ৫ উইকেট লাভ

তথ্যসূত্র

বহিঃসংযোগ 
 
 

১৯৮৮-এ জন্ম
জীবিত ব্যক্তি
ইংরেজ ক্রিকেটার
ইয়র্কশায়ারের ক্রিকেটার
ইংল্যান্ডের টেস্ট ক্রিকেটার
ইংল্যান্ডের একদিনের আন্তর্জাতিক ক্রিকেটার
ইংল্যান্ডের টুয়েন্টি২০ আন্তর্জাতিক ক্রিকেটার
ইংরেজ মুসলিম
ব্রাডফোর্ড থেকে আগত ক্রিকেটার
পাকিস্তানি বংশোদ্ভূত ইংরেজ ব্যক্তি
পাকিস্তানি বংশোদ্ভূত ব্রিটিশ ক্রীড়াবিদ
দক্ষিণ অস্ট্রেলিয়ার ক্রিকেটার
অ্যাডিলেড স্ট্রাইকার্সের ক্রিকেটার
ঢাকা ডমিনেটর্সের ক্রিকেটার
২০১৯ ক্রিকেট বিশ্বকাপের ক্রিকেটার
প্রিটোরিয়া ক্যাপিটালসের ক্রিকেটার
২০১১ ক্রিকেট বিশ্বকাপের ক্রিকেটার
টেস্ট ক্রিকেট অভিষেকে ৫ উইকেট লাভকারী ক্রিকেটার
মেরিলেবোন ক্রিকেট ক্লাবের ক্রিকেটার
ব্রিটিশ এশীয় ক্রিকেটার
পাঞ্জাব কিংসের ক্রিকেটার
সানরাইজার্স হায়দ্রাবাদের ক্রিকেটার
২১শ শতাব্দীর ইংরেজ ক্রিকেটার
অর্ডার অব দ্য ব্রিটিশ এম্পায়ার পদক বিজয়ী
২০২৩ ক্রিকেট বিশ্বকাপের ক্রিকেটার
পাকিস্তানি বংশোদ্ভূত ক্রীড়াবিদ
গুলি

গুলি একটি আগ্নেয়াস্ত্র বা এয়ার গান‌ দ্বারা চালিত হয়। গুলিতে সাধারণত বিস্ফোরক থাকে না, কিন্তু উদ্দীষ্ট লক্ষ্যে গেঁথে অনেক ক্ষতি করতে পারে।

বুলেট সাধারণত ৫ ধরনের হয়ে থাকে ১। blank বুলেট ২। ball বুলেট ৩। tracer/ spotter বুলেট ৪। incendiary বুলেট ৫। armor piercing /AP বুলেট

১। blank বুলেট - blank বুলেট এমন এক ধরনের বিশেষায়িত বুলেট যাতে projectile বা বুলেট ফ্রন্ট পার্ট বাদে আর সব ই থাকে । এই ধরনের বুলেট ফায়ার করলে সুধু শব্দ ই হয় । এই ধরনের বুলেট দিয়ে কোন ধরনের ক্ষতি সাধন করা যায় নাহ । এই ধরনের বুলেট সুধু মাত্র ভয় দেখাতে ব্যবহার হয় ।

২। ball বুলেট - ball বুলেট বলতে সাধারণ বুলেট কে বুঝায় । এই ধরনের বুলেট ই মিলিটারিতে সবচেয়ে বেশি ব্যবহার হয় ।

৩। tracer/ spotter বুলেট - tracer/ spotter বুলেট এ এমন এক ধরনের বিশেষায়িত projectile ব্যবহার হয় যা কিনা বুলেটকে উজ্জ্বল ও দৃশ্যমান করে তুলে । এ ধরনের বুলেট এর projectile এ ফ্লেয়ার পাউডার ব্যবহার হয় । tracer/ spotter বুলেট ব্যবহার হয় , গানার যাতে গান সাইট ব্যবহার না করে , বুলেট ইমপ্যাক্ট বুজতে পারেন ও ভুল শুধরে লক্ষে আঘাত হান্তে পারেন । ম্যাশিন গান এর ক্ষেত্রে প্রটি ৫ বুলেটে একটি tracer/ spotter বুলেট ব্যবহার হয় । আছারা ও ম্যাগ র শেষ ৩ টা বুলেট tracer থাকে যাতে গানার বুজতে পারেন টার ম্যাগ খালি হতে যাচ্ছে ।

৪। incendiary বুলেট - incendiary বুলেট হল হালকা বর্ম ভেদী বুলেট । এই ধরনের বুলেট এর projectile হিট করার পর বিস্ফরিত হয় । এই ধরনের বুলেট বডি আরমার ভেদে ব্যবহার হয় ।

৫। armor piercing /AP বুলেট - armor piercing /AP বুলেট হল বর্ম ভেদী বুলেট । এই ধরনের বুলেট apc বর্ম ভেদ করতে পারে । এই ধরনের বুলেট এর projectile এ Desensitized bursting charge (TNT,Trinitrophenol, RDX) ব্যবহার করা হয় যা উচ্চ বিস্ফোরক ক্ষমতা রাখে ।

তথ্যসূত্র 

আগ্নেয়াস্ত্র
অস্ত্র
গুলি
প্রক্ষিপ্ত বস্তু
আধেক ঘুমে (অ্যালবাম)

আধেক ঘুমে শায়ান চৌধুরী অর্ণবের ৫ম অ্যালবাম। এটি একটি রবীন্দ্রসঙ্গীত অ্যালবাম। অ্যালবামটি আধখানা মিউজিক কোম্পানির অধীনে প্রকাশিত হয়। উল্লেখ্য আধখানা মিউজিক কোম্পানিটি শায়ান চৌধুরী অর্ণবের একটি প্রতিষ্ঠান।

অ্যালবামটিতে মোট গানের সংখ্যা ১২টি।

গানের তালিকা

তথ্যসূত্র 

২০১২-এর অ্যালবাম
শায়ান চৌধুরী অর্ণবের অ্যালবাম
বাংলা ভাষার অ্যালবাম
বাংলাদেশী সঙ্গীত অ্যালবাম
রবীন্দ্রনাথ ঠাকুর রচিত গান
রবীন্দ্রসঙ্গীত
বাংলা ভাষার গান